II Kambiz

II Kambiz (qədim farsca. ; ) — E.ə. 530-522-ci illərdə Əhəmənilər hökmdarı. E.ə. 525-522-ci illərdə Misir fironu. II Kirin böyük oğlu.

Misirin fəthi
II Kir massagetlərlə döyüşdə həlak olduqdan (e.ə. 530) onun oğlu II Kambiz Əhəməni taxt-tacına sahib oldu. Kirin digər oğlu Bardi isə Babilistanın canişini vəzifəsində qaldı. II Kambiz ölkədə baş vermiş həyəcanları yatırdıqdan sonra Misir yürüşünə çıxdı. Orduya bütün işğal olunmuş ölkələrdən hərbi dəstələr cəlb etdi. E.ə. 525-ci ilin yazında Misirin Pelusiya şəhəri yaxınlığında qanlı döyüş baş verdi. Misirlilərin güclü müqavimətinə baxmayaraq Pelusiya döyüşü farsların qələbəsi ilə başa çatdı. Bundan sonra Sais şəhəri döyüşsüz təslim oldu. Memfis şəhəri qısa mühasirədən sonra II Kambizin əlinə keçdi. Misir fironu III Psammetik əsir düşdü. II Kambiz Misir fironu elan edildi. O, Misirdə XXVII sülalənin əsasını qoydu. Kambiz Nubiyanı ələ keçirmək üçün cənuba tərəf irəlilədi. Lakin bu yürüş uğursuz oldu. Bununla əlaqədar Memfis əhalisi üsyan qaldırdı. Kambiz geriyə qayıdıb üsyanı yatırdı və üsyançılara divan tutdu.

Mənbə
 Yusif Yusifov. Qədim Şərq tarixi. Bakı, 2007. səh. 400

 İstinadlar 

 Xarici keçidlər 

Kateqoriya:Əhəməni hökmdarları
Kateqoriya:E.ə. 522-ci ildə vəfat edənlər